Papa Francisc i-a avertizat pe oameni că "bârfa este o molimă mai gravă decât COVID-ul".
Papa Francisc i-a avertizat pe oameni că bârfa este mai gravă decât COVID-ul. Suveranul Pontif a afirmat că bârfa nu face decât să dezbine comunitatea și Biserica Catolică. Papa Francisc le-a mai vorbit oamenilor despre consecințele bârfei în 2016 și în 2018.
Papa Francisc a spus duminică, în timpul rugăciunii, că bârfa este o "molimă mai gravă decât COVID-ul", relatează CNN.Papa a mai afirmat și că diavolul este un bârfitor care vrea să dezbine Biserica Catolică."Bârfa nu face decât să închidă calea către sufletul comunității și să destrame uniunea adusă de Biserică", a mai declarat Papa Francisc."Cel mai mare bârfitor este diavolul, care întotdeauna va spune cele mai urâte lucruri despre ceilalți. Face asta pentru că este mincinosul care încearcă să dezbine Biserica, să-i înstrăineze pe frați și să despartă comunitatea", a adăugat Suveranul Pontif."Vă rog, frați și surori, haideți să facem un efort să nu bârfim. Bârfa este o molimă mai gravă decât COVID-ul", a spus Suveranul Pontif.Papa Francisc: "Bârfa ucide ca un cuțit"Nu este prima oară când Papa Francisc face această afirmație. În 2016, Suveranul Pontif i-a avertizat pe preoți să nu alimenteze "terorismul bârfei". Acesta i-a încurajat pe oameni să reziste tentației de a răspândi fel de fel de vorbe și povești în interiorul comunității."Dacă simți o nevoie acută să spui ceva împotriva celor din comunitatea ta, să arunci o bârfă bombă, mușcă-ți limba! Mușcă-ți limba foarte tare", spunea Papa în 2016.În 2018 a revenit asupra subiectului și le-a spus pelerinilor, în Piața Sfântul Petru, că bârfa ucide "pentru că limba are puterea de a ucide, ca un cuțit".